## La Ciutat de les Arts i les Ciències convida el públic a tocar el piano en el Museu de les Ciències

*** Davant l’èxit d’esta iniciativa, s’ha instal·lat de manera permanent un piano de cua en el carrer Menor del Museu de les Ciències**

La Ciutat de les Arts i les Ciències ha instal·lat de manera permanent un piano de cua en el carrer Menor del Museu de les Ciències, un espai de lliure accés al públic, per a animar les persones que així ho desitgen a tocar este instrument. Esta iniciativa naix després de l’èxit de participació que ha obtingut l’experiència prèvia, fruit d’una anterior col·laboració amb el Palau de les Arts, pel qual es va col·locar un piano a l’entrada del centre.

El piano públic convida que qualsevol visitant interessat i de manera espontània toque l’instrument en trobar-se’l en el seu recorregut pel Museu. Amb esta proposta dinamitzadora, el Museu de les Ciències posa a l’abast de tots els seus visitants la possibilitat de gaudir amb la música en directe, tant dels qui accepten el repte com del públic que es congrega entorn de l’artista.

Fecha: 12/09/2024